b"\n_START_ARTICLE_\nDe Havilland DH.82 Tiger Moth\n_START_SECTION_\nOrigen\n_START_PARAGRAPH_\nGeoffrey De Havilland buscava crear un avi\xc3\xb3 lleuger que super\xc3\xa9s els seus anteriors dissenys, el de Havilland Humming Bird i el de Havilland DH.51. La hist\xc3\xb2ria dels diferents models de De Havilland amb el nom Tiger Moth s'inicia amb el reeixit Gipsy Tiger. Cada cop es produ\xc3\xafen motors m\xc3\xa9s capa\xc3\xa7os i l'empresa va construir un prototip de monopl\xc3\xa0 d'ala baixa, derivat del Gipsy Tiger, per tal de provar el nou motor de Havilland Gipsy III. Les millores d'aquest prototip, que posteriorment seria la primera aeronau coneguda com a Tiger Moth, es van incorporar a un avi\xc3\xb3 d'entrenament militar variant del DH.60 i que es va anomenar DH.60T Moth._NEWLINE_El DH.60T va ser testejat per la Royal Air Force i, tot i tenir algunes defici\xc3\xa8ncies, va rebre un informe favorable. El ministeri de l'aire brit\xc3\xa0nic, va demanar la creaci\xc3\xb3 d'un avi\xc3\xb3 d'entrenament b\xc3\xa0sic sota l'especificaci\xc3\xb3 15/31i aquest prototip va ser el DH.82 Tiger Moth. Un dels canvis m\xc3\xa9s significatius d'aquest model va ser l'acc\xc3\xa9s a la cabina, ja que s'especificava que l'ocupant del seient del davant, havia de poder escapar f\xc3\xa0cilment, especialment portant un paracaigudes."